 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣይኮነንዶ ኣይሸፈንኩምን ተዓዚበኩምዉን ክብል ኣይኽእልን 27 ሰነ 2018 ምንጪ ስእሊ, TIGRAY TVENN FACEBOOK ብ16 ሰነ 2010 ቀዳማይ ሚኒስትር ኣብዪ ኣሕመድ ናብ መሪሕነት ካብ ዝመጽእ ንደሓር ዘምጸኦም ለዉጢታት ኣፍልጦን ድጋፍን ንምሃብ ኣብ ኣዲስ ኣበበባ መስቀል ኣደባባይ ሰልፊ ከምዝተኻየደ ዝዝከርዩ መራኸብቲ ሓፋሽ እታ ሃገር ብኣንጻር ዝተመስረታሉ ዕላማ ሃገራዊ ኣጀንዳታት ክጽብጽባን ሽፋን ክህባን ሞያዉን ማሕበራዉን ሓላፍነት ኣለወን ይብል በዓል መዚ ብሮድካስት ኢትዮጵያ ኾይኑ ግና ዝሓለፈደ ቐዳም ኣብ ከተማ ኣዲስ ኣበባ ኣብ ዝተኻየደ ሰልፊ ድጋፍ ቐዳማይ ሚኒስትር ኣብዪ ኣሕመድ ትግራይ ቴሌቪዥንን ዉልቀ ሚዲያ ኢ ኤን ኤንን እቲ ሰልፊ ሽፋን ዘይሃብሉ ምኽንያት ዝርዝር መብርሂ ሒዞም ክቐርቡ ን 25 ሰነ 2010 ብደብዳበ ኣተሓሳሲቡዎም ኣሎ ኮይኑ ግና እቲ በዓል መዚ ብነጻነት ክንቀሳቐሱ ሃገራዊ ሓላፍነት ንዝሃቦም ትካላት ሚዲያ ንምታይ ንሓደ ፍጻመ ሸፈነ ዘይሃብኩም ኢሉ ንመብርሂ ክጽዉዕ ስልጣን ኣለዎዶ? 